ISIGIDIMI SAMAXOSA, FEBRUARY 1, 1888.

15

komkulu sewungumzi wamakalika odwa. Kwakutiwa mawudliwe kwabonakala ukuba kuya kufa umzi wakomkulu. Lo Mayi ke ngu Msutu uzele u Gubevu ozele Maduna u ozele u Jiyana ozele u Nokala ozele u Bum no Godoyi. U Bum uzele u Njeje ozele u Ngwabini ozele u Faleni no Cimezile. U Godoyi uzele u Ntshikose ozele u Nqabeni, u Kufa no Ntanjana. Ako ke amadoda amakulu kwizi gubevu ngokuzalwa anje ngala—O Mangqa- laza, o Mlanda, o Malgasi, o Kwatsha, abafo bo Limekaya, nabo Mpamba.

Kwaliwa licala lakomkulu lakwa Ma-Hlubi, lalwa liquba u Dlomo; lalisilwa necala lase Kunene lika Radebe, lipetwe ngu Radebe lowo uyisekazi ka Dlomo ngesiko, nakuba emzele wayemzalele u Ncobo umkuluwe wake. Yagxotwa eyakomkulu yakwa Ma-Hlubi yakulo Dlomo. Ite xa igxotwayo kwavela ama Nkomo amncedisa u Dlomo, wasel’ eguqula kwakona u Dlomo, yalwa yada yancamana yombini, kungabangako ide yatshiselwa imizi. U Dlomo akavumanga kaloku ukupatwa ngu Radebe, yaseliba yimizi ngemizi mhlope, emini.

Xa kubongwa u Dlomo kutiwa—Dlomo dlundlululu; Wena ngewafela Enqobotyeni angati ama Nkomo angabiko.

Ama Hlubi la abizwa ngonina ka Dlomo, intombi ka Hlubi.

Kutiwa xa abongwayo—

Mahlubi amahle, Mangelengele, amzimba mhle Onga unga ngiwa nje ngowosana.

Anzipo zimnyama kuqwayana (kurwecana).

ISIZATU SEZI ZIBONGO.

Kutiwa kwati kwakuko indlala kakulu, aze ama Hlubi amane epiwa ukudla komkulu, ayeke emaninzi. Kutiwa kwakusiti xa kusakangezwa aba bangapambili kwabanye babe bemelwe ngenzipo ngaba bangasemva, beba’rweca ukuba bazokukangela bacele, zada inzipo zamnyama ku- rwecana.

ABAKWA MSIMANGA.

U Ncobo wazekelwa sisizwe intombi ka Msimanga, yeza namadoda akowayo. Yazala u-Dlomo, kwatiwa ngu no-Dlomo ababantu bakowayo yeza nabo e ma-Hlubini yaseliba ngo no-Dlomo, amazala nkosi o no nkosi. Ekutiwa xa babongwayo:—

Ngono-Ludlwala Iwako Dudumakazi.

Abatwa \* abalutuli.

Mhla selegqibelele ukulwa umfo wakwa Msimanga uti— Amatambo o-Mtwa andingewadli.

Abelocala ngabafo bo Makaba o Timoti nabanye.

UMNOMBO WENKOSI ZAMAHLUBI.

U-Mtimkulu (wanqangi) uzele u Ncobo inkulu, no Radebe ekunene.

U Ncobo uzele u Dlomo, ezalelwa ngu Radebe umninawe wake. U Dlomo uzele u Mashiyi inkulu, no Ngwebu ukunene. U Mashiyi uzele u Ntsele inkulu. U Ngwebu uzele u Jingose no Dube.

U Dube uzele u Ndlakuse inkulu, no Dayide umninawe wake, kwindlu yasekunene, no Ncetezo ixiba.

U Ntsele uzele u Bungane. U Bungane uzele u Mtimkulu inkulu, no Mpangazita ekunene no Monakali e Mbutweni. U Mtimkulu uzele u Langa-libalele inkulu, u Ludidi, u Luzipo no Mhlambiso. U Ludidi uzele u Mtengwane inkulu, no Zono ekunene. Bonke ke aba base Griqualand East.

U Luzipo uzele u Mkatshane. Lo u Pesheya kwe Nciba ngoku. U Mhlambiso uzele u Mtbngane inkulu, no Sigonyela (Ebenezer) ekunene nabanye. Aba bakwa Matole.

U Mpangazita ukunene kuka Bungane, uzele u Sidinane, Mehlo-makulu, no Ntaba. U Sidinane uzele u Zibi. U Mehlo-makulu uzele u Ntsinda-ntsinda no Milani. U Monakali uzele u Zibi, ozele u Ncanywa, Sifuba, nabanye. Aba base Ncwazi. U Ntaba uzele u Tomose, umele i Tsitsa.

UMNOMBO WENKOSI ZASE KUNENE.

U-Zulu uzele kakulu wanda. Uzele u Dlamini inkulu, u- Mashwabada ekunene, kwizindlwana uzele u-Mtiya u-Mhlanga no Hlati. U-Mtiya uhle wabuba akabanga nanzala. U-Hlati uzele u-Magqeshela, ozele u-Lubambo, ozele u-Matiwana, u-Gatimoya, u-Tiyeka, u-Nziwani no Bikeka.

U-Mhlanga ka Zulu uzele onyana abatatu (1) U-Nzawose ozele u-Luqakaqaka ozele u Pita (2) U-Mditshwa uzele u-Zidumbu ozele u-Hlazo, u-Mavuso no Gijana. (3) U-Kakeni uzele u-Masinda ozele u-Mateke no Sikunyana.

Kuzekwe u-Mtwakazi yinkosi yabo.

INGXOXO ENKULU YOMGINWA NOM:KRISTU

No. 3.

Bokumbula abalesi betu ukuba lamadoda mabini u Pakade- likoyo no Zwelizayo abambana ngolusuku Iwesibini ade asuke ahlulwa lucoloti esabambene nqi kusagqibele ngenteto ka Zwelizayo. Ke namhla kanjalo kuse ekumbulana ebambana kwa ngezihlwita, kuba leyo izimisile inyawo kwicala emele Iona. Uqalile kwa u Zwelizayo wati—“ Kambe ntanga, uzivile zonke indawo endikubonise ngazo, ngenkohliso yomhlaba oti wena woyisile, uyolile, nemfundo, nombuso wasem-Lungwini, izinto oti wena asinto zakwaluto.” Uvakele esiti—u

Parade- likoyo—

Amanqwi, sicaka, kaundikwelele

Masenze mafupi ukuze sivane Sixoxe indima, eyakususana. Sendite mna kuwe umhlaba woy’sile.

Umhlab’ uyolile, umzi ugongqile Wonke wonk’upela, uvele ngonwele. U Satan’ ubonga kutshone ne nkaba ’Babiza ngoyise, uvav’ isimanga.

Irementekazi, isil’ isidwandwa Ivum’ u Vayis’ izibek’ amacala Isit’ i Tempile, yinqu yomshologu Ivakal’ isitsho x’iqandul’ iduku. \*

Umhlab’ uyolile, yinkohla, yinkinga, Kwi miz’ emidala yexa lo Nyengana. Ubukwa nditeta nangu Ntamekana Oti esavela amunye nentupa.

Umhlab’ uyolile, ugangatekile

Ulilo itsili, lityebe yabona!

Intlangu zewonga, lityeb’ uyeva na? Bubusi bomhlontlo, budla ngamabala.

Bapakula kulo abo S’kaliyoti

Batyeba ’kwa lilo kwa nab’ o Demasi.

Nenkita eninzi, emawaka-waka, Yentlangana zonk’ ezipantsi kwe langa.

Umhlab’ uyolile, inkonzo zizimbo Inxitywe inzeku, kwa nezidlokolo Ibamb’ ubunene, yeyako Gwenxane Itand’ izisulu, ayiko inene.

Iqash’ amafusi, ibandez’ umhlaba Inpet’ amakwele, ingene izandla. It’ intetw’ endoqo, ingw’idla ngebala. Maluf’ olufayo, sidinwe kuncwela.

Umhlab’uyolile, akuko na mteto Udlokov’ impela uwisa ne ndoqo Ese zinamava, ku Nyange-lemihla. Zizek’ izitembu, zamshiy’elubala.

Abazalikazi, bayimpamba-mpamba.

Abanye balila esimantshiyane ’Kushiywa lusapo, lumka bekangele. Beyala, belila, bengena kuviwa.

Beyala ngelizwi, beteta ngo Yesu.

Ko nyana ne ntombi, kusekuli Awu! Lo ntetwana yabo ay’ hoywe nabani Ngamanz’ epalele, ezintlabatini.

Inxenye kunjenje, yenziwe ngonina Yanikw’ imikala yokuzitandela Yaqela ukuya kwela kwa Notanda, Onina bebonga bebateketisa.

Yaw’q'ela umhlaba, kwa nokuzipata Ihamba ilala kwe lakwa Nobanda Kwi pati nge pati ze mizi nge mizi Bakolw’abazali, akwabiko hali.

Namhla zinyembezi, kwizindlu ngezindlu.

Bonke bazigudu, bemkil’abantwana Bantshul’amakobo, baye kwa Notanda Onina balile, amehlw’ azidudu.

Basing’ e Tye-mali, nakwelimb’ ubedu

Bemka kuzintsizi, ze ndlala ne rafu Beshiy’amaxego, edalas’emdeni Bemka kwakupel’ akwabeta no Wani.

Nanamhla kunjalo, yintambo, bayemka

Basehla nomcinga, bayalindundula Beshiy’ amaxego ambete izandla Intlanti zazala nangu mqolodiba.

Asele nentsizi zomhlab’olitsweba Axap’ amagwebu, zibongobiyana. Ate nzwi nendlebe ngamanqelekuma, Ayise baninzi, bangenamagama.